CELEX: 32015D1377
Language: ro
Date: 2015-08-07 00:00:00
Title: Decizia de punere în aplicare (UE) 2015/1377 a Comisiei din 7 august 2015 cu privire la o măsură adoptată de Suedia, în conformitate cu Directiva 2006/42/CE a Parlamentului European și a Consiliului, de interzicere a introducerii pe piață a două mașini de tăiat și despicat lemne de foc fabricate de Bonnet AB [notificată cu numărul C(2015) 5412] (Text cu relevanță pentru SEE)

11.8.2015   
            
            
               RO
            
            
               Jurnalul Oficial al Uniunii Europene
            
            
               L 212/37
            
         DECIZIA DE PUNERE ÎN APLICARE (UE) 2015/1377 A COMISIEI
   din 7 august 2015
   cu privire la o măsură adoptată de Suedia, în conformitate cu Directiva 2006/42/CE a Parlamentului European și a Consiliului, de interzicere a introducerii pe piață a două mașini de tăiat și despicat lemne de foc fabricate de Bonnet AB
   
      
         [notificată cu numărul C(2015) 5412]
      
   
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2006/42/CE a Parlamentului European și a Consiliului din 17 mai 2006 privind echipamentele tehnice și de modificare a Directivei 95/16/CE (1), în special articolul 11 alineatul (3),
   întrucât:
   
               (1)
            
            
               În conformitate cu procedura prevăzută la articolul 11 alineatul (2) din Directiva 2006/42/CE, Suedia a informat Comisia cu privire la o măsură de interzicere a introducerii pe piață a unor mașini de tăiat și despicat lemne de foc de tipurile Bonnetklippen și Brännhultsklippen, fabricate de Bonnet AB, Surgatan, SE-602 28 Norrkoping, Suedia.
            
         
               (2)
            
            
               Mașinile de tăiat și despicat lemne de foc purtau marcajul CE, în conformitate cu Directiva 2006/42/CE.
            
         
               (3)
            
            
               Motivul adoptării măsurii a fost neconformitatea mașinilor de tăiat și despicat lemne de foc cu cerințele esențiale de sănătate și siguranță prevăzute la punctele 1.1.2 și 1.3.7 din anexa I la Directiva 2006/42/CE, în ceea ce privește principiile de integrare a normelor de siguranță și riscurile legate de piesele mobile. În special, mașinile nu au fost prevăzute cu nicio carcasă sau cu alte dispozitive de protecție împotriva riscurilor reprezentate de piesele mobile, ceea ce permite accesul la zona periculoasă în timpul funcționării mașinilor.
            
         
               (4)
            
            
               Suedia a informat fabricantul cu privire la deficiențe. Fabricantul a luat măsurile necesare de retragere a produselor neconforme de pe piață.
            
         
               (5)
            
            
               Examinarea elementelor de probă furnizate de Suedia confirmă faptul că mașinile de tăiat și despicat lemne de foc de tipurile Bonnetklippen și Brännhultsklippen, fabricate de Bonnet AB, Surgatan, SE-602 28 Norrkoping, Suedia, nu respectă cerințele esențiale de sănătate și siguranță prevăzute în Directiva 2006/42/CE și că această neconformitate generează riscuri grave de rănire a utilizatorilor. Prin urmare, este oportun să se considere că măsura luată de Suedia este justificată.
            
         ADOPTĂ PREZENTA DECIZIE:
   Articolul 1
   Măsura adoptată de Suedia de a interzice introducerea pe piață a două mașini de tăiat și despicat lemne de foc de tipurile Bonnetklippen și Brännhultsklippen fabricate de Bonnet AB, Surgatan, SE-602 28 Norrkoping, Suedia, este justificată.
   Articolul 2
   Prezenta decizie se adresează statelor membre.
   
      Adoptată la Bruxelles, 7 august 2015.
      
         
            Pentru Comisie
         
         Elżbieta BIEŃKOWSKA
         
            Membru al Comisiei
         
      
   
   
      (1)  JO L 157, 9.6.2006, p. 24.